2-р Далай Лама

Үндэр гэгээн хоёрдугаар Далай Лама Гэндэн Жамсо (, 1476-1542) 1476 ондо Ү-Цанг нютагай Танай гэдэг газарта Улаанай шажантан Гунгаа Жалсангэйдэ мэндэлбэ. Гэхэдээ Сажа Бандидында бэшэ шүү. 3 наһандаа Гэндэндүбэй хойто дүрээр тодорһон. Тэрэ үедэ “Далай Лама” гэдэг нэрэ үгы байба. 11 наһандаа Даша Лхунбо хиидтэ залагдан, шажанай анханай болбосорол эзэмшэжэ, 19 наһатайдаа Брайбун хиидтэ ерэжэ бүрэн гүйсээжэ түгэсхэбэ. Тэрэ нютаг ороноороо аялан, хэрэн бэдэржэ номой буян үйлэддэг байһан болоод иигэжэ ябахадаа 1509 ондо Шойнхор Жалгун хиидые үндэһэлбэ. Энэ мэтэ үргэн түмэндэ ойро байһанаар Гэндэн Жамсын нэрэ хүндэ маша ехэ үдхэһэн болоод Брайбун хиидэй Гандан дасаные байгуулба. Тэрэ ордондо гурбадугаар, дүрбэдүгээр, табадугаар Далай Ламанар заларжа байһан болоод хожом түүниие V Далай лама Ботала ордон болгожо үргэжүүлһэн юм. Тэрэ 1542 ондо 67 наһандаа Брайбун хиидтэ таалал түгэсөө.